พระราชกฤษฎีกาว่าด้วยการกำหนดชื่อปริญญาและอักษรย่อในสาขาวิชาของผู้สำเร็จวิชาการทหารจากโรงเรียนนายเรืออากาศ กองทัพอากาศ พ.ศ.2536
พระราชกฤษฎีกา
พระราชกฤษฎีกา
ว่าด้วยการกำหนดชื่อปริญญาและอักษรย่อในสาขาวิชาของผู้สำเร็จวิชาการทหาร
จากโรงเรียนนายเรืออากาศ
กองทัพอากาศ
พ.ศ.
๒๕๓๖
 

ภูมิพลอดุลยเดช
ป.ร.
ให้ไว้
ณ วันที่ ๓ พฤศจิกายน พ.ศ. ๒๕๓๖
เป็นปีที่
๔๘ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้า ฯ ให้ประกาศว่า
โดยที่เป็นการสมควรกำหนดชื่อปริญญาและอักษรย่อในสาขาวิชาของผู้สำเร็จวิชาการทหารจากโรงเรียนนายเรืออากาศ
กองทัพอากาศ
อาศัยอำนาจตามความในมาตรา ๑๗๕
ของรัฐธรรมนูญแห่งราชอาณาจักรไทยและมาตรา ๓ วรรคสอง แห่งพระราชบัญญัติกำหนดวิทยฐานะผู้สำเร็จวิชาการทหาร
พ.ศ. ๒๔๙๗ ซึ่งแก้ไขเพิ่มเติมโดยพระราชบัญญัติกำหนดวิทยฐานะผู้สำเร็จวิชาการทหาร
(ฉบับที่ ๕) พ.ศ. ๒๕๓๓ จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้
ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกาว่าด้วยการกำหนดชื่อปริญญาและอักษรย่อในสาขาวิชาของผู้สำเร็จวิชาการทหารจากโรงเรียนนายเรืออากาศกองทัพอากาศ
พ.ศ. ๒๕๓๖

มาตรา ๒ [๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้กำหนดชื่อปริญญาและอักษรย่อในสาขาวิชาของผู้สำเร็จวิชาการทหารจากโรงเรียนนายเรืออากาศ
กองทัพอากาศ ดังนี้
(๑) สาขาวิชาวิทยาศาสตร์ เรียกว่า วิทยาศาสตร์บัณฑิต ใช้อักษรย่อ
วท.บ.
(๒) สาขาวิศวกรรมศาสตร์ เรียกว่า วิศวกรรมศาสตร์บัณฑิต
ใช้อักษรย่อ วศ.บ.
ทั้งนี้
ให้ระบุชื่อวิชาเอกในวงเล็บต่อท้ายปริญญาด้วย ถ้ามี

มาตรา ๔
ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้

ผู้รับสนองพระบรมราชโองการ
ชวน หลีกภัย
นายกรัฐมนตรี
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ
เนื่องจากพระราชบัญญัติกำหนดวิทยฐานะผู้สำเร็จวิชาการทหาร พ.ศ. ๒๔๙๗ ซึ่งแก้ไขเพิ่มเติมโดยพระราชบัญญัติกำหนดวิทยฐานะผู้สำเร็จวิชาการทหาร
(ฉบับที่ ๕) พ.ศ. ๒๕๓๓ ได้กำหนดให้ผู้สำเร็จวิชาการทหารจากโรงเรียนนายเรืออากาศ
กองทัพอากาศ ได้รับปริญญาในสาขาวิชาที่มีการสอนในโรงเรียนนายเรืออากาศ
และบัญญัติว่า การกำหนดชื่อปริญญาและอักษรย่อในสาขาวิชาให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้




































นันทพล/ปรับปรุง
๒๑
มีนาคม ๒๕๕๐

[๑] ราชกิจจานุเบกษา.เล่ม
๑๑๐/ตอนที่ ๑๘๙/ฉบับพิเศษหน้า ๑๖/๑๗ พฤศจิกายน ๒๕๓๖